Boek: Grilgrypers 1 – Die vloek van VreesbaaiNie lank nadat die dertienjarige Miek saam met sy ouers in Vreesbaai kom woon nie, begin vreemde dinge gebeur. Nie net is hierdie kusdorpie permanent toe onder digte mis nie, maar Miek word skielik gedurig gekonfronteer met sy grootste vrees: ‘n monsteragtige, woedende hond. Gou lyk dit ook asof sy nuwe vriende by die skool elkeen ook ‘n geheim met hulle saamdra. Kan dit wees dat al die kinders op Vreesbaai deur iets afgrysliks geterroriseer word? Oor die outeur De Wet Hugo is ‘n laerskoolonderwyser en werk al die afgelope sewe jaar by ‘n Britse Internasionale Skool in Saoedi-Arabie. Hy kom oorspronklik van ‘n Bolandse wynplaas af, maar noem Kleinmond deesdae sy Suid-Afrikaanse tuiste. Hy het reeds bydraes gelewer tot bundels soos Rympies vir Pikkies en Peuters, Skrik op die lyf , Rympies vir Kleintjies en Kleuters en Skool is ‘n riller. Hy vorm ook deel van Die Droomvangers-skrywersgroep onder leiding van Marianna Brandt. Uitgewer: Human & Rousseau Prys: R140,00* *Prys onderhewig aan verandering Koop die boek by Graffiti Boeke